Domingo ki passa por volta di 14h, um doente mental di nome Gaudino da Silva di 45 anu, dâ um kriança di 6 anu ku ferro na kabesa ti ki provoca si morte. Kriança txoma Adilson Furtado konxedu pa “Sony” ê staba ta studa primera classe.
Keli kontici na localidade di redonda, la Pingu Chuva,Santa Catarina.
Segundu informason dadu pa polícia nacional di Santa Catarina, kriança lebadu pa hospital regional di Santiago Norte, dispos ê foi evacuadu imediatamente pa hospital Agostinho Neto na Praia, mas ê ka rizisti pankada e ê morre segunda fera.
Dja fazedu autópsia, Sony ta enterradu hoji quarta fera.
Segundu polícia es Gaudino da Silva di 45 anu, ki fladu ma ê ten kabesa ka prontu dja ê foi apresentadu na tribunal onti terça-fera e juiz mandal pa hospital psiquiátrico,Trindade.
Es kazu ta mostra prigu ki sta na Santa Catarina, devidu a txeu “Dodus” e tambe vários jovens drogadu ki ta sta livre ta anda na rua di kel cidade,txeu ta sta na buska problema e es ta poi em prigu ses vida e vidas di otrus alguen.
RCV
kea_Latn scn_Latn por_Latn kea_Latn kea_Latn kea_Latn gle_Latn